अपने सदारती भाशन च डॉ. ललित मगोत्रा होरें आक्खेआ जे मियां डीडो ने बदेशी हमलावरें गी चेतावनी दित्ती जे स्हाड़ा डुग़्गर देश छोड़ियै अपने लाह्‌कें च परतोई जाओ। उनें दस्सेआ जे मियां डीडो नै अपने थोड़े जनेह् साथियें कन्नै गै इक्क बड्डे शक्तिशाली महाराजा कन्नै टक्कर लैती ही। डुग्गर दे त्रै लोक नायक मते प्रसिद्ध न जेह्‌दे च बावा जित्तो, जिनें करसानें दे हक्कें लेई बलिदान दित्ता। दूए दाता रणपत हे जेह्‌ड़े इन्साफ दी खातर शहीद होए ते त्रीए मियां डीडो हे जिनेंगी डुग्गर धरती दी अजादी लेई अपनी जान देनी पेई। उनें आक्खेआ जे अगले ब’रे थमां मियां डीडो दा जरम ध्याड़ा डोगरी संस्था पास्सेआ मनाया जाग।